Tripaki gorrixka

Tripaki gorrixka edo tripaki gorria (Hydnum rufescens) Hydnaceae familiako onddo espezie bat da. Jateko ona gaztetan, ondo egostea gomendatzen da, haragi haritsua duelako. Autore batzuek toxikoa ere izan daitekeela diote eta ale gazteak kontsumitzeko, ondo egosteko  eta eztenak kentzeko mingostasuna saihesteko.

Sinonimoak: Hydnum carnosum, Hydnum repandum, Hydnum persoonii, Hydnum repandum subsp. rufescens, Hydnum repandum var. rufescens, Sarcodon repandum var. rufescens, Sarcodon rufescens, Hydnum repandum f. rufescens.

 Deskribapena 
Kapela: 2 eta 6 cm arteko diametrokoa. Haragi gutxikoa, matea, lehenik ganbila, gero zabaldua, unbilikatua, biribildua, gamuza kolorekoa, tindu gorrixkekin, beti Hydnum repandum baino gorriagoa.

Orratzak: Ez du orririk; orratz hauskorrak ditu, apurkorrak, eta ez dira dekurrenteak, kapelaren kolore berekoak edo zurbilagoak.

Hanka: Mehea, garaia, betea, hauskorra; batzuetan eztenen kolore berekoa eta beste batzuetan kapelaren tonalitatekoa.

Haragia: Zuri-krema kolorekoa, hauskorra, apurkorra, mehea, mingots samarrekoa.

Etimologia: Rufescens epitetoa latinetik dator, "rufescens" hitzetik, hau da, laranja kolorera pasatzen dena. Bere koloreagatik.

 Jangarritasuna 
Nahiko jangarri ona.

 Nahasketa arriskua 
Hydnum repandum delakoarekin, baina hau, askoz handiagoa da, haragitsuagoa eta tonalitate argiagoa du.

 Sasoia eta lekua 
Udazkenean eta neguan. Multzo txikitan, hostoerorkorren edo koniferoen basoetan. Nahiko arrunta, baina Hydnum repandum baino urriagoa.

 Banaketa eremua 
Kanada, Ameriketako Estatu Batuak, Mexiko, Kanariak, Europa, Errusia, Kaukasia, Turkia, Himalaiako eremua, Japonia eta Australia.

 Galeria 

 Erreferentziak 

 Kanpo estekak 

Kategoria:Hydnum
Kategoria:Onddo jangarriak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Kanarietako onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Turkiako onddoak
Kategoria:Himalaiako eremuaren onddoak
Kategoria:Japoniako onddoak
Kategoria:Australiako onddoak